  Виталий Пронин Верамды потэ вордскем гуртты сярысь? Тодады возькоды асэныды, эшъёсыныды, ӵыжы-выжыосыныды герӟаськем тунсыко учыръёсты? Пыриськелэ “Удмуртия” ивор вӧлмытонъя агентстволэн но Йӧскалык политикая министерстволэн  “Удмуртилэн ошмесъёсыз” проектазы.  Та проект сӥземын Удмуртилэн кунлык басьтэмез дырысен 100 тырмонлы. Ужъёсты луэ гожтыны удмурт но ӟуч кылъёсын, эн вунэтэ ватсаны туспуктэмъёстэс, видео, аудиофайлъёстэс. Ваньзэ тае ыстоно «Удмуртия» ивор вӧлмытонъя агентствое red@udmurt.media почта но «ВКонтакте», «Одноклассники», «Фейсбук»,  «Твиттер» бамъёс пыр. Озьы тӥляд учыръёсты печатламын луозы rodniki.udmurt.media вотэсбамын.  Та нуналлы уно тунсыко ужъёсты лыдӟыны луэ ни, отын адямиос пыр Удмуртилэн историез адӟиське.  Кылсярысь, кыӵе адӟон пыр потӥз ож мышкын ужам Таисия Бурундукова, Ленинград блокадаез пыр ортчем Маргарита Никулина, Чечняын ожмаськем Анатолий Баженов но трос мукет данъяськымон адямиос. Мария Петрова  